**האחים גְרוֹבַייס** הייתה חברת הפקת סרטים לקולנוע החרדי. החברה שהוקמה על ידי האחים יהודה גרובייס ואברהם גרובייס בשנת 1998, נחשבה לחלוצה בתחום הפקת סרטים בציבור החרדי, כשבדרכה עמדה - לעיתים - התנגדות חריפה של גורמים שונים במחנה החרדי. הסרטים אותם הפיקו זכו להצלחה משמעותית ולמעמד סרטי קאלט במגזר.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
האחים ביימו את הסרטים ואף בחלקם שיחקו בהם. אביהם, בן ציון גרובייס, הופיע גם הוא כשחקן בחלק מהסרטים. הסרטים הראשונים הופקו ברמת הפקה נמוכה, ועל כך התבטא יהודה גרובייס בריאיון לגיא פינס: "אם הייתי יכול למחוק מהרקורד שלי את השישה סרטים הראשונים שלי, הייתי עושה את זה בחפץ לב - ומוכן לשלם על זה הרבה כסף".

יהודה גרובייס נשוי לביתה של ברכה קנובלוביץ' - אחת מכותבות סדרת "מסיפורי צדיקים" בהוצאת ספריית מחניים. בעקבות היכרותו עם הסדרה, יצר סרטי קולנוע חרדי המבוססים על חלק מספרי הסדרה: כוחם של תהילים (מבוסס על הסיפור "בזכות אמירת תהילים"), "הדב המרקד", "הדרך לתורה", "צדקה תציל ממוות" (מבוסס על הסיפור "החתונה שהצילה"), "פדיון שבויים" (מבוסס על הספר "המחרוזת"), "דמא בן נתינה" (מבוסס על הספר "כיבוד אב"), ו"ניצוץ באפילה" (מבוסס על הסיפור "נרות באפילה")

"לא תוכל להתעלם" (1998) סרטם הראשון של האחים גרובייס, הסרט הראשון בקולנוע החרדי שיצא בהוצאה חרדית והתקבל במגזר
"בלתי צפוי" (2002) סרטם האחרון של האחים גרובייס
אברהם פרש מתעשיית הסרטים לאחר שחברת הסרטים התבססה, ולפני פרישתו הפיק וביים סרט נוסף בשם "הסוכן הפלסטיני". האח השני, יהודה, המשיך לנהל את חברת הסרטים והפיק וביים סרטים רבים נוספים. יהודה גרובייס הוא הראשון שקדם והעלה את רף הקולנוע החרדי, על ידי יצירת סרטים מסוגות מגוונות יותר מאלו שהפיק עם אחיו, כגון מותחנים. עידן סרטים אלו החל בסרטו המצליח של גרובייס "הנקמה היהודית" - מותחן משולב באלמנטים של סרטי פעולה. תוך כדי החלו יוצרים נוספים ליצור ולקדם את הקולנוע החרדי כגון "ניצוצות של קדושה" (יגאל הושיאר), "האחים כהן וחצי" (אריאל כהן ושחר בן חור), "פרי עץ הדעת" (מוטי גל ושוקי בן פורת), "גל דיסק", "אולפני דינור" (ליבי אסתר ושלמה קבקוב) ועוד.

סרט הפעולה החרדי הראשון: "הנקמה היהודית" (2003) סרטו הראשון של יהודה גרובייס שיצר לבדו
"הסוכן הפלסטיני" (2002), הסרט היחיד שיצר אברהם גרובייס לבדו

סרטים
-----

### סרטי האחים גרובייס

|  |  | שנה | שם | הערות |
| --- | --- | --- | --- | --- |
| 1 |  | 1998 | לא תוכל להתעלם | סרט ביכורים, עלילתי, היסטורי (על חנינא בן דוסא) |
| 2 |  | 1999 | במרתפי האינקוויזיציה | עלילתי, היסטורי (הצגה מצולמת) |
| 3 |  | 1999 | במרתפי האינקוויזיציה 2 | עלילתי, היסטורי (הצגה מצולמת) |
| 4 |  | 1999 | ניצוץ באפילה | עלילתי, היסטורי (על פי סיפור על רבי שלום דובער שניאורסון) |
| 5 |  | 1999 | דמא בן נתינה | עלילתי, היסטורי (על דמא בן נתינה) |
| 6 |  |  | אלה שלא נכנעו | עלילתי, היסטורי (חלק א'; לא יצאו חלקים נוספים) |
| 7 |  |  | פדיון שבויים | עלילתי, היסטורי (על פי סיפור על חיים פרחי) |
| 8 |  |  | החברים שלי | עלילתי, ילדים |
| 9 |  | 2000 | הדרך לתורה | עלילתי, היסטורי (על אליעזר בן הורקנוס) |
| 10 |  | 2000 | צדקה תציל ממות | עלילתי, דרמה |
| 11 |  | 2000 | מאחורי מסך הברזל | עלילתי, היסטורי (על נפילת מסך הברזל) |
| 12 |  | 2000 | יהדות הדממה | עלילתי, היסטורי (על נפילת מסך הברזל, המשך של "מאחורי מסך הברזל") |
| 13 |  | 2000 | יום אחד לפני | עלילתי, דרמה |
| 14 |  | 2002 | דמעה של שבת | עלילתי, דרמה |
| 15 |  | 2002 | נשמה של ילד | עלילתי, דרמה (על פרשת ילדי תימן) |
| 16 |  | 2002 | אין לאן לברוח | עלילתי, היסטורי (על יוסף מוקיר שבת) |
| 17 |  | 2002 | ממעמקים | עלילתי, דרמה |
| 18 |  |  | הבית שלי | דוקומנטרי |
| 19 |  |  | לה' הארץ ומלואה | דוקומנטרי, טבע |
| 20 |  | 2002 | הדב המרקד | עלילתי, היסטורי (על פי סיפור על יהודה לייב משפולי) |
| 21 |  | 2002 | החברים של שרוליק | עלילתי, ילדים |
| 22 |  | 2002 | בלתי צפוי | עלילתי, היסטורי |
|

### סרטים שהפיק האח יהודה גרובייס לבדו

 ערכים מורחבים – **פילמוגרפיה של יהודה גרובייס**  

### סרטים שהפיק האח אברהם גרובייס לבדו

* הסוכן הפלסטיני

ראו גם
------

* יהודה גרובייס
* קולנוע חרדי
* הנקמה היהודית (סדרת סרטים)
* גרובייס

קישורים חיצוניים
----------------

* שרי מקובר-בליקוב, הוליווד כשרה למהדרין, באתר nrg‏, 25 בינואר 2002
* אהרן גרנביץ, בסרט הזה לא הייתם, באתר ערוץ 7, 11 באוגוסט 2003
* גיא פינס בכתבה על יהודה גרובייס- והקולנוע החרדי, סרטון באתר יוטיוב
* האחים גרובייס (חברה), דף שער בספרייה הלאומית

הערות שוליים
------------

1. ↑  ראו לדוגמה פשקוויל של "הוועד לטוהר המחנה" נגד האחים גרובייס, באתר "חדשות 24"
2. ↑   גיא פינס בכתבה על יהודה גרובייס- והקולנוע החרדי, סרטון באתר יוטיוב
3. ↑   האחים גרובייס, בביצוע הדב המרקד - חרדים בסרט - יהודה ודיני גרובייס - הפואדקסט, סרטון באתר יוטיוב - החל מדקה 9:00
4. ↑   הדב המרקד | חרדים בסרט | יהודה ודיני גרובייס | הפואדקסט, סרטון בערוץ "יהודה גרובייס", באתר יוטיוב (אורך: 01:04:30)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257384705171
* LCCN: no2009174700
* VIAF: 131890572
* WorldCat: lccn-no2009174700

 |